<classify> Huo ni ushindi wa kwanza kwa Simba baada ya kucheza mechi tatu mfululizo na kupata matokeo ya sare. Matokeo hayo yameifanya Simba kupanda mpaka nafasi ya tatu ikiishusha Mtibwa Sugar inayolingana nayo pointi. Timu hizo zote zina pointi 27 isipokuwa Simba ina uwiano mzuri wa mabao.Mechi hiyo ilikuwa na ushindani mkali kuanzia kipindi cha kwanza ambapo wachezaji wa pande zote walionekana kukamiana. Iliichukua Simba mpaka dakika ya 80 kuandika bao hilo lililofungwa na Ibrahim Ajib na kushusha presha ya mashabiki wa timu hiyo waliokwishaanza kukata tamaa wakiamini pengine matokeo yangekuwa yaleyale ya sare.Baada ya ushindi huo, Simba leo inatarajiwa kufunga safari ambapo itakwenda moja kwa moja Zanzibar kutetea Kombe la Mapinduzi michuano inayotarajiwa kuanza kesho. Tayari na Yanga, Azam na Mtibwa zimeshawasili Zanzibar tayari kwa michuano hiyo.Simba itarusha kete yake ya kwanza keshokutwa usiku dhidi ya Jamhuri. Kesho kutakuwa na mechi kati ya Yanga na Mafunzo jioni kabla Azam na Mtibwa Sugar haijaumana usiku.  <topic>: MICHEZO 